Human
Human – debiutinis britų atlikėjo Rag’n’Bone Man albumas, išleistas 2017 m. vasario 10 d. Albumo singlas „Human“ sulaukė didelio pasisekimo visame pasaulyje, patekdamas į daugelio šalių dainų dešimtukus, tarp jų – ir antroji vieta Jungtinėje Karalystėje, o singlas „Skin“ pasiekė tryliktąją vietą. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu šią viršūnę. Albumas tapo dešimtmečio greičiausiai parduodamu debiutiniu vyriškos lyties atlikėjo išleistu albumu. 2019 m. gegužės mėnesio duomenimis, Jungtinėje Karalystėje parduota virš 1,2 milijono albumo kopijų ir jis tapęs keturiskart platininiu.